ಐಬುಪ್ರೊಫೇನ್

ಐಬುಪ್ರೊಫೇನ್ ನೋವು, ಜ್ವರ ಮತ್ತು ಉರಿಯೂತಕ್ಕೆ ಚಿಕಿತ್ಸೆ ನೀಡಲು ಬಳಸುವ ನಾನ್ ಸ್ಟೆರೊಯ್ಡೆಲ್ ಆಂಟಿ-ಇನ್ಫ್ಲಮೇಟರಿ ಡ್ರಗ್ (NSAID) ವರ್ಗದಲ್ಲಿರುವ ಔಷಧಿಯಾಗಿದೆ. ಇದರಲ್ಲಿ ಮುಟ್ಟಿನ ಅವಧಿಯ ನೋವುಗಳು, ಮೈಗ್ರೇನ್ ಮತ್ತು ರುಮಟಾಯ್ಡ್ ಸಂಧಿವಾತ ಸೇರಿವೆ. ಅಕಾಲಿಕ ಶಿಶುವಿನಲ್ಲಿ ಪೇಟೆಂಟ್ ಡಕ್ಟಸ್ ಆರ್ಟೆರಿಯೊಸಸ್ ಅನ್ನು ಮುಚ್ಚಲು ಸಹ ಇದನ್ನು ಬಳಸಬಹುದು. ಇದನ್ನು ಬಾಯಿಯ ಮೂಲಕ ಅಥವಾ ಅಭಿದಮನಿ ಮೂಲಕ ಬಳಸಬಹುದು. ಇದು ಸಾಮಾನ್ಯವಾಗಿ ಒಂದು ಗಂಟೆಯೊಳಗೆ ಕೆಲಸ ಮಾಡಲು ಪ್ರಾರಂಭಿಸುತ್ತದೆ.

ಸಾಮಾನ್ಯ ಅಡ್ಡಪರಿಣಾಮಗಳಲ್ಲಿ ಎದೆಯುರಿ ಮತ್ತು ದದ್ದು ಸೇರಿವೆ. ಇತರ NSAID ಗಳಿಗೆ ಹೋಲಿಸಿದರೆ, ಇದು ಜಠರಗರುಳಿನ ರಕ್ತಸ್ರಾವದಂತಹ  ಅಡ್ಡಪರಿಣಾಮಗಳನ್ನು ಕಡಿಮೆ ಹೊಂದಿರಬಹುದು. ಇದು ಹೃದಯ ವೈಫಲ್ಯ, ಮೂತ್ರಪಿಂಡ ವೈಫಲ್ಯ ಮತ್ತು ಯಕೃತ್ತಿನ ವೈಫಲ್ಯದ ಅಪಾಯವನ್ನು ಹೆಚ್ಚಿಸುತ್ತದೆ. ಕಡಿಮೆ ಪ್ರಮಾಣದಲ್ಲಿ ಸೇವಿಸಿದಾಗ, ಇದು ಹೃದಯಾಘಾತದ ಅಪಾಯವನ್ನು ಹೆಚ್ಚಿಸುವುದಿಲ್ಲ; ಆದರೂ, ಹೆಚ್ಚಿನ ಪ್ರಮಾಣದಲ್ಲಿ ಸೇವಿಸಿದಾಗ ಅಪಾಯ ಹೆಚ್ಚಾಗಬಹುದು. ಐಬುಪ್ರೊಫೇನ್ ಆಸ್ತಮಾವನ್ನು ಇನ್ನಷ್ಟು ಹದಗೆಡಿಸಬಹುದು. ಆರಂಭಿಕ ಗರ್ಭಾವಸ್ಥೆಯಲ್ಲಿ ಇದು ಸುರಕ್ಷಿತವೇ ಎಂಬುದು ಸ್ಪಷ್ಟವಾಗಿಲ್ಲವಾದರೂ, ನಂತರದ ಗರ್ಭಾವಸ್ಥೆಯಲ್ಲಿ ಇದು ಹಾನಿಕಾರಕವೆಂದು ತೋರುತ್ತದೆಯಾದುದರಿಂದ ಇದನ್ನು ಗರ್ಭಿಣಿಯರಿಗೆ ಶಿಫಾರಸು ಮಾಡುವುದಿಲ್ಲ. ಹಾಲುಣಿಸುವಿಕೆ ಸಮಯದಲ್ಲಿ ಇದರ ಉಪಹೋಗ ಸುರಕ್ಷಿತ. ಇತರ NSAID ಗಳಂತೆ, ಇದು ಸೈಕ್ಲೋಆಕ್ಸಿಜೆನೇಸ್ ಕಿಣ್ವದ ಚಟುವಟಿಕೆಯನ್ನು ಕಡಿಮೆ ಮಾಡಿ, ಪ್ರೊಸ್ಟಗ್ಲಾಂಡಿನ್‌ಗಳ ಉತ್ಪಾದನೆಯನ್ನು ಪ್ರತಿಬಂಧಿಸುವ ಮೂಲಕ ಕಾರ್ಯನಿರ್ವಹಿಸುತ್ತದೆ. ಇತರ NSAID ಗಳಿಗಿಂತ ಐಬುಪ್ರೊಫೇನ್ ದುರ್ಬಲವಾದ ಉರಿಯೂತ ನಿವಾರಕವಾಗಿದೆ.

ಐಬುಪ್ರೊಫೇನ್ ಅನ್ನು 1961 ರಲ್ಲಿ ಬೂಟ್ಸ್ ಯುಕೆ ಲಿಮಿಟೆಡ್‌ನಲ್ಲಿ ಸ್ಟೀವರ್ಟ್ ಆಡಮ್ಸ್ ಕಂಡುಹಿಡಿದರು ಮತ್ತು ಆರಂಭದಲ್ಲಿ ಬ್ರೂಫೆನ್ ಎಂದು ಮಾರಾಟ ಮಾಡಲಾಯಿತು. ಇದು ನ್ಯೂರೋಫೆನ್, ಅಡ್ವಿಲ್ ಮತ್ತು ಮೋಟ್ರಿನ್ ಸೇರಿದಂತೆ ಹಲವಾರು ವ್ಯಾಪಾರ ಹೆಸರುಗಳಲ್ಲಿ ಲಭ್ಯವಿದೆ. ಇದನ್ನು ಮೊದಲು ೧೯೬೯ ರಲ್ಲಿ ಯುನೈಟೆಡ್ ಕಿಂಗ್‌ಡಮ್‌ನಲ್ಲಿ ಮತ್ತು ೧೯೭೪ ರಲ್ಲಿ ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಮಾರಾಟ ಮಾಡಲಾಯಿತು  ಇದು ವಿಶ್ವ ಆರೋಗ್ಯ ಸಂಸ್ಥೆಯ ಅಗತ್ಯ ಔಷಧಿಗಳ ಪಟ್ಟಿಯಲ್ಲಿದೆ. ಇದು ಸಾಮಾನ್ಯ ಔಷಧಿಯಾಗಿ ಲಭ್ಯವಿದೆ. ಅಭಿವೃದ್ಧಿಶೀಲ ರಾಷ್ಟ್ರಗಳಲ್ಲಿ ಸಗಟು ಬೆಲೆ ಪ್ರತಿ ಡೋಸ್‌ಗೆ  0.01 ರಿಂದ  0.04 ರವರೆಗೆ ಇರುತ್ತದೆ. ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ, ಇದರ ಪ್ರತಿ ಡೋಸ್‌ಗೆ ಸುಮಾರು  0.05 ವೆಚ್ಚವಾಗುತ್ತದೆ. ೨೦೧೭ ರಲ್ಲಿ, ಇದು ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಸಾಮಾನ್ಯವಾಗಿ ಸೂಚಿಸಲಾದ ಔಷಧಗಳ ಪಟ್ಟಿಯಲ್ಲಿ ೨೮ ನೇ ಔಷಧಿಯಾಗಿದ್ದು, ೨೪ ಮಿಲಿಯನ್ ಕ್ಕಿಂತ ಹೆಚ್ಚು ಔಷಧಶಿಫಾರಸುಗಳನ್ನು ಹೊಂದಿದೆ.

 ಉಲ್ಲೇಖಗಳು 

Category:Translated from MDWiki
ವರ್ಗ:ಔಷಧಿಗಳು
ವರ್ಗ:ನೋವು